CELEX: 32007D0012
Language: sk
Date: 2006-12-20 00:00:00
Title: Rozhodnutie Komisie z  20. decembra 2006 , ktorým sa mení a dopĺňa rozhodnutie 2005/363/ES o opatreniach na ochranu zdravia zvierat proti africkému moru ošípaných na Sardínii v Taliansku [oznámené pod číslom K(2006) 6729]   (Text s významom pre EHP)

12.1.2007   
            
            
               SK
            
            
               Úradný vestník Európskej únie
            
            
               L 7/21
            
         
      ROZHODNUTIE KOMISIE
   
   z 20. decembra 2006,
   ktorým sa mení a dopĺňa rozhodnutie 2005/363/ES o opatreniach na ochranu zdravia zvierat proti africkému moru ošípaných na Sardínii v Taliansku
   [oznámené pod číslom K(2006) 6729]
   (Text s významom pre EHP)
   (2007/12/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (3), a najmä na jej článok 4 ods. 3,
   keďže:
   
               (1)
            
            
               Rozhodnutie Komisie 2005/363/ES z 2. mája 2005 o opatreniach na ochranu zdravia zvierat proti africkému moru ošípaných na Sardínii v Taliansku (4) sa prijalo ako reakcia na výskyt afrického moru ošípaných v provincii Nuoro a v časti provincie Sassari na Sardínii.
            
         
               (2)
            
            
               Taliansko informovalo Komisiu o výsledkoch plánu eradikácie afrického moru ošípaných u diviačej zveri na Sardínii, schváleného rozhodnutím Komisie 2005/362/ES (5), a o priaznivom vývoji tohto ochorenia na území Sardínie.
            
         
               (3)
            
            
               Provincia Orestano, určité územné celky provincie Sassari a určité územné celky provincie Nuoro by sa preto mali vypustiť z oblastí Sardínie uvedených v článku 5 ods. 2 písm. b) bode i) rozhodnutia 2005/363/ES, ktoré sú vyňaté z výnimky stanovenej v uvedenom článku, ktorým sa talianske orgány splnomocňujú odosielať bravčové mäso za určitých podmienok.
            
         
               (4)
            
            
               Rozhodnutie 2005/363/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2005/363/ES sa nahrádza textom prílohy k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 20. decembra 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 395, 30.12.1989, s. 13. Smernica naposledy zmenená a doplnená smernicou Európskeho parlamentu a Rady č. 2004/41/ES (Ú. v. EÚ L 157, 30.4.2004, s. 33).
   
      (2)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (3)  Ú. v. ES L 18, 23.1.2003, s. 11.
   
      (4)  Ú. v. EÚ L 118, 5.5.2005, s. 39, naposledy zmenené a doplnené rozhodnutím č. 2005/494/ES (Ú. v. EÚ L 182, 13.7.2005, s. 26).
   
      (5)  Ú. v. EÚ L 118, 5.5.2005, s. 37.
   
      PRÍLOHA
      
         
            „PRÍLOHA I
            Oblasti Sardínie uvedené v článku 5 ods. 2 písm. b) bode i):
            
                        a)
                     
                     
                        V provincii Nuoro: oblasť územných celkov Aritzo, Arzana, Atzara, Austis, Bari Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai a Villagrande Strisaili;
                     
                  
                        b)
                     
                     
                        V provincii Sassari: oblasť územných celkov Ala' dei Sardi, Anela, Budduso', Bultei, Nughedu di San Nicolo' a Pattada.“